**О Д Г О В О Р**

на пратеничко прашање од пратеникот Хајрула Мисини поставено

на 45-та седница на Собранието на Република Македонија

одржана на 29 јануари 2009 година

Како што во неколку наврати беше презентирано во јавноста, во ноември минатата година, поради констатирани пропусти во работењето поголем број вработени од СВР Куманово беа прераспоредени на други работни места, а за раководење со овој сектор беше назначено времено раководство.

Овие кадровски промени пред се беа во насока на зголемување на ефикасноста во работењето на сите стручни полициски служби, а посебно на службите за борба против криминалот, за што е изготвен план со конкретни задачи за постапување на полицијата.

Од анализата на статистичките показатели, може да се констатира дека иако е поминат краток временски период, веќе се постигнати одредени резултати, односно криминалот на подрачјето на Куманово бележи намалување за 9%, а значително е зголемена ефикасноста во откри­вањето на сторителите на имотните деликти.

Инаку, за реализирање на дел од планираните активности, мерки се преземаат и од страна на припадниците на Посебната мобилна единица, кои првенствено се ангажирани за приведување лица кои се барале по распишани потерници и наредби на судовите (вкупно се приведени 192), како и за

лишување од слобода на лица кои се затекнати непосредно по извршување на кривични дела ( вкупно се приведени 47 лица). Покрај ова, припадниците на оваа единица интервенираа и во 26 случаи на нарушен јавен ред и мир.

Според презентираните податоци, евидентно е дека планираните мерки веќе даваат позитивни резултати во однос на работењето на полицијата на подрачјето на Куманово. Овој позитеивен тренд во ефикасноста на полицијата се очекува да продолжи и во наредниот период, по што врз основа на направените безбедносни проценки, и соодветните кадровски екипирања, севкупните активности на подрачјето на Куманово ќе се преземаат од стручните служби во Секторот за внатрешни работи во Куманово.